Le Pétit Cochon behiala Les Halles zeuden inguruko kalexka batean zegoen.\nIritsi nintzenean, gizon bat, nire zain zegoen gizona, hain zuzen, hezurgabeturiko zerri-hankak foiez beteak jaten ari zen, Sauternes botilaren laguntzarekin.\nNire zain zegoen gizon hori P.P. Carbayo zen. Ez zegoen hilik. Aitzitik, ongi bizirik, ongi osorik eta pioletaren arrastorik gabe. Eta, nola jaten zuen kontuan hartzera, gose hamikatuaz.\nEz ninduen gehiegi harritu. Egia esan, pentsatzen hasiz gero, halako zer edo zer espero izatekoa zen.\nIronia zerion baita listuarekin nahasiriko zerriki puska ia ikusezinak ere, esan zuelarik: bizirik nagoela eta, ez zara irudikatzen ariko, menturaz, Denboraren forma ezkutu bat, zeinean posibilitate guztiak aldi berean betetzen diren; paralelo doazen, gurutzatzen diren, elkarrengandik bereizten diren edo elkarretaratzen diren denboren serie infinitu bat?\nAhoan zuena erabat irentsi, eta sardexka beste ahamen batez kargatu zuen. Oraingoan ez zuen zerriki-puskarik jaurti, errezitatu zuelarik:\nHorietako denbora batean, zu zaude, baina ni ez; beste batean, ni bai, eta ez zu; beste batean biak, baina zu hilik zaude; beste batean, ordea, neu naiz hilik datzana; baina guzti-guztietan, zerri-hanka hauek izugarri goxo daude.\nUtikan! esan nion. Hori Bitan banatuz doazen bidexken jardina da. Ez ditzagun gauzak nahas. Hemen dagoen bakarra da ez zinela hil, Pioletadun Hiltzaileak ez zintuela hil, eta dena simulazio bat izan zela: eszena itxura hutsa izan zen, gorpua itxura, dena itxura. Ez ditzagun gauzak nahas. Hemen ez dago metafisikarik. Hori beste nobela bati dagokio.\nBai? Euskaraz idazten ari zaren nobelari, menturaz? ironizatu zuen. Oso ona, oso ona Ministroari abisua ematearen kontura antolatu duzun engainu hori... Gutxik egin du ez duzuela lortu zuen helburua. Baina ez gehiegi guri koskabiloak ukitu, gero! Goazen. Borgesek ezagutu nahi zaitu.\nGaur egungo baldintzetan, nobela ez zait interesatzen erantzun nion, Berlusgoñiren amarru literarioari eginiko erreferentzia aintzat hartu gabe, eta Borgesek ni ezagutu nahi izateak sorrarazten zidan emozio bortitza ezkutatuz. Genero bezala, nobela ez zait interesatzen. Nobela hil egin da.\nBai, mende bat da egunero hiltzen dela, egunero zuk bezalako euskaldunek hil dela aldarrikatzen dutela. Baina hilotzak osasun izugarria dauka. Bere heriotzaren zain zeuden gehienei, lur eman zaie, ehorztekoa berriz beti ehorztekotan. Hor dirau, kiratsa dariola, zutik, eta iraunen zain daudenenga-a-a-a-tik.\nBai noski, literatura masiboki kontsumitzen duten ergelak diren bitartean, eta haien gogo sinple eta nahikeria merkeak asetzeko prest dauden zu bezalako mertzenarioak diren bitartean. Merkataritza-kontua da, ez arte-kontua. Nik ere idatziko nuke mordo bat, bai, euskaraz, hobeak gainera, zuk bezainbat irakurle baneuka, diruz ustelduta bizi nahiko banu.\nZuk Traidorearen eta heroiaren gaia izeneko nobela bat idatziko zenuke zezenari adarretatik heltzeko potrorik bazenu. Euskal Herrian, zerbait baldin baduzue, horixe duzue: traidore, heroi, sator, salatari, azpijoko eta maltzurkeriei buruzko nobelak idazteko material itzela.\nEta nork ederretsiko du gure kausa? Zuk, agian?\nIrain trukaketa eta gero, biok serio geunden. Serio eta bare. Eta orain, gainera, isil. Bisigu pare ederra ginen; akuariumeko arrainontziko bisigua, eta bisigu horri, arrainontzitik kanpotik, begira dagoen bisigua. Nor zegoen barruan eta nor kanpoan, hori zen eztabaida posible bakarra.\nNik eten nuen isilunea: Goazen, beraz. Non dago Borges?\nZu berarengana eramateko agindua daukat.\nAntiojo beltz pare, kapelu, gabardina eta egunkari banarekin atera ginen Le Pétit Cochon-etik.\nGure atzetik etor litekeenik nahasteko joko edotarikoak egin eta gero (adibidez, aurrez aurreko kale kantoietan gelditu eta egunkaria irakurtzen ari ginelakoa egin, ordu erdiz), Carbayok seguru jakin zuenean inor ez zetorrela atzetik, edo jarraitzaileak gure arrastoa galdu zuela, auto batean igoarazi eta begiak estali zizkidan.\nAutotik jaitsi nintzenean, parke zaharraren aurrean nengoen, sarreran. Talka-autoetako pista abandonatua ikusten zen, sarreratik hurbilen. Pistan, auto bakar bat. Autoaren barruan, gizonezko baten irudia. Hor daukazu Borges, esan zidan Carbayok. Hemen bukatu da nire lana. Agur.\nBeraz, iritsia zitzaidan Borges terrorista izugarrien burua, munduan kondenatu ororen defendatzailea ezagutzeko unea. Beraz, azkenean jakin ahalko nuen nor zen Borges delako hura, benetan, nahiz eta kontuz ibili behar nuen, zeren, Harrisoni abisua ematen saiatu eta gero, agian akabatu nahiko baininduen.\nHurbildu ahala, auto barruko irudiak, pertsonak, bere antiojo beltz parea, bere kapelua, bere gabardina eta bere egunkaria zituela ikusi nuen. Pixka bat gehiago hurbiltzean, irudia ezagun egiten zitzaidala konturatu nintzen. Laster jakingo nuen Borges, benetan, nor zen.\nHiru metrora hurbildu nintzenean, ez nuen zalantzarik. ...!! Zu!! Zu, Borges!! egin nuen oihu.\nBorges zen... Jules Tribuno, Agentzia Dermoestetikoko nire ugazaba!\nHalakorik! Bera bezalako gizon justu bat, bizitza oso bat krimenaren aurkako borrokan pasatutakoa, Borges!!??\nTribunok kapelua eta antiojoak kendu zituen. Aise irakurri bide zuen burutik pasatzen ari zitzaidana, eta esan: Eeeez niri azalpenak emateak sekulako eramana eskatuko lukeen zerbait zela iradokiz, eeez, Bazofias, ez, ni ez nauk Borges. Nik Borgesengana eraman behar haut. Hau segurtasuna bermatzeko ezartzen dugun kontrol bat baino ez duk, galbahe bat. Baina, aprobetxatu egingo diat. Hik ez al huen kasu bat argitu behar, Mendizalearena, hain zuzen?\nNagusiak beti nagusi. Argitu ez nuen beste kasu horregatik kontu eske, oraingoan. Zertan egin nuen huts, zer nolako alferra nintzen, zenbat diru errearazten nion Agentziari ezerezen truke, nork agintzen zidan behar ez nuen tokian sudurra sartzea, hala segituz gero kasutik apartatu ez ezik, espioi-karneta ere kenaraziko zidala... Alegia, generoaren topikoaren arabera, ikertzaile heterodoxoari esaten zaizkion guztiak aletu zizkidan, haserre plantan.\nEskua altxatu nuen, isil zedin eskatzeko. Isildu zenean, aldarrikapen solemne bat egin nuen: badakit nor den Mendizalea, edo, bestizenez, Pioletadun Hiltzailea.\nTribunok bizitzan gezur asko entzundakoa zela adierazi nahi zuen keinua egin zuen, galdetu zuelarik, Bai? Nor?\nHatzak erabili nituen arrazoiak zenbatzeko: bat, adin ertaineko gizon indartsua zen, ez altuegia ez baxuegia zena. Bi, bera zen «hiltzailea ikusi» zuen bakarra. Nola ez zuen ikusiko ba, bera zen eta!? Hiru, arrazoia, zioa, hilketa-eragingarria: idazle bat garbitu zuen bere arrakastaren bekaitz zegoelako, eta gainerakoak ikertzaileen lana nahasteko...\nTribuno ez zen ja ere sinesten ari, bistan zen. Gauzak okerrago jartzen ari nintzela iritzirik, isildu egin nintzen.\nEta Carbayorena? Zertara dator Carbayoren gezurrezko heriotza? Nola arrazoi dezakek horrelakorik?\nCarbayoren heriotza gezurrezkoa zela segituan atzeman nuen, erantzun nuen bizkor, eta esan orduko mihian kosk egin nuen, hain bizkor, hain arin erantzun izanaz damuturik.\nA, bai? jakin nahi izan zuen Tribunok, interesaturik. Zergatik atzeman huen, bada?\nAho barruko porruak ezpainekin osatzen zuen angelua ez zelako batere naturala, horra zergatik, esan nuen. Ustezko hilotzari aho barruan sartu zioten porruaz ari nintzen, jakina.\nDedukzio interesgarria, esan zuen Tribunok, nire bizkortasunak laketurik, antza. Hala ere, datuak zeuzkaagu susmatzeko Mendizaleak, egiatan, asmoak eduki zituela Carbayo akabatzeko; zehatzago esateko, Mendizalea Carbayoren gelara hurbildu huen, pioleta eskuan. Mendizalearentzat kalte, justu une hartan Carbayo bere pantomima prestatzen ari huen. Noski, eszena prestatzeko laguntza behar zuenez, ez zegoan bakarrik, eta horrek atzerarazi zian Mendizalea...\nHori Tribunoren farol bat zela ulertu nuen; zeren, egia izatera, horrek esan nahi baitzuen bazekiela Mendizalea nor zen; eta, baldin bazekien, zergatik ez zion eskua eransten? Hortaz, tonto-aurpegia jarri nuen, eta baietz egin nuen buruaz.\nOrain goazemak Borgesengana, esan zuen Tribunok. Ustekabe ederra hartuko duk.\nKarrusel abandonaturiko zaldiko baten gainean zegoen. Tribunok adin ertaineko gizon indartsu baina ez baxuegi eta ez altuegi baten irudia ikusteko moduan utzi ninduenean, bizkarrez baizik ezin izan nuen ikusi. Bere gabardina, bere kapelua, antiojo beltzak eta egunkaria zituen. Hala ere, bazegoen zerbait ezagun irudi hartan. Ongi ebakiriko jantzia zeraman soinean.\nSumatu ninduenean niregana itzuli zen. Gabardina, antiojoak, kapelua kendu zituen; egunkaria «Furia» deitzen zen zaldiko baten gainean utzi zuen. Maskara azpian zeraman ongi ebakiriko Armaniren jantziaren xehetasunak ikusteko moduan gelditu ziren.\nHotzikara batek astindu ninduen egunkarietako argazkiez, sare telematikoen iragarki kuantikoez baizik ezagutzen ez, baina horrelakoetan mila bider ikusita nuen gizon hura, nire aurrean eduki nuenean.\nBat-batean Borgesek eragindako azken biktimak etorri zitzaizkidan burura: Tukumango Apezpikua, boterean zegoen alderdiko kargu publikoak, kozineroak, joteroak, kritikariak, enpresariak, epaileak, unibertsitateko irakasleak... Agonia latz baten moduan ikusi nituen denen hondakin odoltsuak nire irudimenean. Hunkidurak inarrosi zizkidan barrenak.\nZu zara Borges!!!?? atera zitzaidan, oihuz.\nBesteak irribarre amultsu bat egin zidan. Bai, baieztatu zuen, ni naiz Borges.\nBorges Harry Harrison berbera zen, Barne ministroa, horixe.\nBeraz, Harry Harrison, ordenaren defendatzaile porrokatua, bakearen txapelduna, gizartea zafratzen zuen terrorismoaren aurkako borrokalaria, traidorea zen. Terroristen burua, zehatzago esateko. Zin egin nion neure buruari ez nuela gupidarik izango nire aurrean zegoen kanpoeder UVA izpiek beltzaranduriko manikuratik pasatako gainera jendaurreko predikuak prestatuko zizkioten, seguru eta medikuen kontrolpean hartutako droga sintetikoei esker tragorik latzenak zutik eta irribarrez iragandako putakume hartaz.\nTraidore bat zara, Borges. Ahoz defenditzen zenituenak traizionatu dituzu ekintzaz, jardunaz.\nHarrisonek irribarre egiteari utzi zion, eta gogor mintzatu zen, baxutik eta amorrurik gabe, itxuraz, baina gogor: ni traidorea? Zuk uste, benetan, hain erraz esan dezakezula traidorea naizela?; aitzitik, heroi bat naizela pentsatu beharko zenuke, Estatuaren eta Sistemaren etsaien lerroetan satortu bainaiz, bizitza bera ere arriskuan jarriz, gure gizartearen baloreak defenditzeko.\nEta Tukumango Apezpikua?, oldartu nintzaion. Eta gizarte bakea? Eta pozoindu zenituen zure alderdikideak? Eta zure aginduz garbitu dituzten bankariak, epaileak, joteroak, politikariak, doktoregaiak, kazetariak, bekadunak, entziklopedia-saltzaileak... Horiek ez al ziren Ministroa zaren aldetik defenditzen dituzun gizartearen eta baloreen zati? Ez al da zure erantzukizun gorena, zure ardura nagusia, zure zinpeko eginkizuna, horien bizia errespetatzea ez ezik, euren bizia salbatzen saiatzea indar, kalipu, kemen eta adimen guztiarekin? Ez al dituzu zure zin sakonenak traizionatu? Traidorea zara, Borges, Harrison edo zarena zarelako hori!\nMinistroa ongi kalkulaturiko tonu aseptikoaz mintzatu zen oraingoan, ondorengo hau esateko: Zoritxarrez, gauzak ez dira hain erabaki errazak. Analisi sinple hori ongi dago jende arruntarentzat, baina zu, Bazofias, sinplekerietatik harantzago zaude. Traidorea, heroia, arketipoak dira, benetan sekula izan ez den mundu ideal bati dagozkion kategoriak. Hemen heroia dena han traidorea da, eta alderantziz. Are, gaur heroia dena bihar traidorea da, eta alderantziz. Ez dago heroirik ez dagoelako nonahi eta noiznahi erabat justu den kausarik. Eta horregatik beragatik, ez dago traidorerik... Onenean ere, une iheskor batean heroikotzat edo traiziotzat jotzen dugun ekintza bat dago. Benetan, ez dago epai moral erabatekorik ezartzerik, eta hori saltsan, jardunean gauden guztiok dakiguna da. Alabaina, bada, edo izan daiteke, bederen, sentimendu moral bihotz-eragingarri horren manipulazioa, aldebikotasun arketipiko horri probetxua ateratzeko. Gure aldetiko maneiatzea, eta, hortaz, gure aldeko probetxua, noski. Jakina, inork, plaza zabalean, manipulazio hau leporatuko balit, nik ukatu egingo nuke hala denik. Hori bai dela nire eginkizunetako bat. Haiek horretarako ordaintzen didate.\nEz dago heroirik, ez traidorerik...Orduan, zer dago? Eta nortzuk dira haiek?\nKarrusela hainbat motiborekin zegoen apainduta: Egiptoko piramideak, Partenoia, Erromako Koliseoa, Reimsko Katedrala, Brandenburgeko atea, Big Ben, Eiffel dorrea, Empire State... Ministroak erakutsi zituen, esku zabalarekin semizirkulu bat eratuz.\nDagoena da milurte askotako zibilizazioa, asmatu den onena, izan litekeenen artean onena, eta inoiz bukatzen ez den gerra; eta bata zein bestearen kudeatzaileak. Ministro bat, esaterako, kudeatzaile hauen zerbitzuko funtzionario bat baizik ez da, azken finean. Funtzionarioak gauzek funtziona dezaten lortu behar du, hori bada bere beste eginkizunetako bat. Ministroak sistemaren interesak, negozioak, aferak, asuntoak, kudeatu behar ditu, hori da bere beste eginkizunetako bat. Ministroak Estatu arrazoia zaindu behar du. Ministroa engranajearen torloju xumea baizik ez da. Eta, eginkizun horietako baten barruan, Borges izan dadila agintzen bazaio, engranajeak behar duen olio-tanta Ministroa Borges izatea bada, Ministroa Borges izango da, zalantza izpirik gabe izan ere orain Ministroak erdeinutik hurbil zegoen tonuaz hitz egiten zuen. Nor zara zu nire erantzukizunak zeintzuk diren gogorarazteko?\nBeharrezkoa al zen hil duzun jende guztia hiltzea? Zergatik?\nGuztiz, erabat, zeharo beharrezkoa zen. Zergatik, ez dakit. Imajina dezaket, baina nire analisiak oso hego laburrekoak dira, egia esan, eta hortaz, ez dakit zuzenak diren. Nik arrazoi batzuk uler ditzaket, besterik ez. Puzzle handi baten piezak gara, eta Ministro xume batek dozena erdi pieza baizik ez ditu ikusten ahal. Nire logikak men egiten dio Gurpil Handiaren logikari, baina biak nire logika eta Gurpil Handiarena, alegia, ez dira bat eta bera. Beharrezkoa izateari dagokionez, bai, guztiz beharrezkoa zen guk hil ditugunak hiltzea. Argi eta garbi adierazi zitzaidan puntu hori bere funtzionario izaerak guztiz bereturik zeukan Ministroa, azken hau azaldu zuelarik.\nEta nork eman zuen agindua? jakin nahi izan nuen.\nHeriotzak fisikoki eragin zituzten terroristei, nik neuk, noski, bitartekarien bidez. Niri, Estatu Arrazoiak. Engranajeak. Gurpil Handiak. Maestre Nagusiak. Nahi duzun bezala deitu. Ni morroi xume bat baizik ez naiz, desenkusatu zen. Eta gainera, nondik nora halako harridura? Ez al dituzu Aita Zaindarien mintzaldiak entzun? Jaramon gehiago egin bazeneza! Apunte guztietan dator! Dagoeneko garbi zegoen nik izan behar nuela Borges!\nZomorroide horrek negargura ematen zuen. Eta zer gertatuko da zure logika Engranajearen logikarekin bat ez datorren egunean?, atera zitzaidan. Zer, Gurpil Handiak zure heriotza erabakitzen badu? Ez zara beldur?\nBon, hori ere litekeena da, esan zuen, patxadaz, ongi kalkulaturiko arrisku baten gainean hitz egiten denean bezala. Probabilitate kontua da. Bihotzekoak jota, edo errepidean, edo minbiziaz hiltzeko dauzkadan probabilitateak zenbat diren kontuan hartuta, portzentajea igotzen laguntzen duen beste faktore bat baizik ez da; eta ez handiena, ez du portzentajea hainbeste igoarazten, jasangarria da.\nBaina Harry Harrisonek solasaldi bakarrean eman zitzakeen ustekabeak ez ziren horretan gelditu. Halako batean, eskolakide bihurri baten antzera hasi zitzaidan: Zer, esan zidan, zer moduz egon naiz? Gizona, gizona!, esan nuen, nola zer moduz egon zaren!? Zertaz ari zara?\nMinistroa hustu egin zen, puxika orratzarekin ziztatzen denean bezala.\nZera... hasi zen, zer moduz egon naizen Borgesena egiten. Horixe zen nire galderaren zentzua. Egunen batean Borges izango naiz, badakit. Beno, Borges ez, baina bai Borges bezalakoa. Badakit, bai horixe.\nMinistroak apaizaren aurrean aitorpen latza egiten duenaren moduan bukatu zuen:\nNi ere ez naiz Borges. Etorri, orain bai, orain egiazko Borges bakarrarengana eramango zaitut.\nEta hau esanda, guregandik ehun bat metrotara zegoen noria zaharrerantz zuzendu zuen hatza.\nHarrisonek noria-gelaxkako atea ireki zidan, buruaz sartzeko gonbita eginez, eta desagertu egin zen. Gelaxka barruan norbait zegoen.\nTaigher zen, Mendizale edo Pioletadun Hiltzailearen bila ibili nintzenean, mendizaleen artean ezagutu nuen hura, gero Patagoniara edo Ipar Polora espedizio zientifiko batean joan omen zena. «El Himalaya es la risa del dios Shiva» esatea gustuko zuena. Horixe bera.\nBegi batez zuzenean begiratzen zidan, bizi; besteaz ez zuen inora begiratzen; bestea estrabikoa zen, edo hilik zegoen. Edonora begiratzen zuelarik ere, ironia zerien, bai biziari, baita hilari ere.\nLehen ikusi nuenean baina askoz zaharragoa zela iruditu zitzaidan.\nOrdura arteko guztiez ez bezala, ohiko espioi-uniformea ez eta lihozko atorra eta praka zuriak janzten zituen. Burua panamá batez estaltzen zuen. Palisandrozko giderra zuen makila baten gainean bermatzen zuen kokotsa.\nOrduan, zu zara Borges, esan nion, bide bukaeran nengoela jakitun.\nTaigherrek hasperen egin zuen.\nBai... esan zuen.\nIsilaldi luze samar bat.\n...Eta ez bukatu zuen.\nBeste isilaldi luze samar bat.\nAlegia, gauza ematen duena baino korapilatsuagoa da, segitu zuen, nekatu antzean edo. Alde batetik, esan liteke ni Borges naizela. Baina beste aldetik, ez daiteke horrelakorik esan. Esan dezagun ni naizela Borgesek duen, eduki dezakeen giza itxurarik behinena, gutxi gorabeherakoena.\nBorges ez dela existitzen adierazi nahi duzu? moztu nion.\nEz. Bai. Ez eta bai. Hau da, ez, ez da existitzen, zentzu konbentzional batean. Bai, noski, errealitatea modu batez edo bestez moldatzeko balio duen tresna eraginkor gisa.\nIrri egin zuen nire barneko nahasmendua atzemango bailuen.\nBorges aspaldi hil zen, esan zuen, jostari.\nGorrotatu nituen bere begi estrabikoen inguruko zimurrak, irri izendatzeko laburregi zen kokoriko moduko bat egin zuelarik. Zergatik egon behar nuen honelako sasikumeen menpe, beti?\nAzalpen bat merezi duzu, esan zuen. Borges aspaldi hil zen. Hil egin genuen, dena esatera. Baina Borges, hil genuenean, garrantzi oso txikiko terroristatxo bizarguri bat baizik ez zen, ekintza kaskar batzuk egindakoa, txoriburu bat. Inor ez zen hil genuela jakitera iritsi; ez polizia, ez kazetariak, ez bere burkideak... Orduan pentsatu genuen etekina ateratzen ahal geniola kasik halabeharrez gertatu zen hilketa hari. Hasi gintzaizkion ekintzak, gero eta zailagoak, gero eta ausartagoak, leporatzen. Nortasun bat asmatu genion, eta toki guztietan zabaldu genuen: enpresari eta bankarien artean, militarren kuarteletan, polizien komisarietan, politikoen bulegoetan, telebista eta irratietako tertulietan, aldizkari arrosetan... Une jakin batean, beharrezkoa iritzirik, egiazko Borges ñimiñoa izan zenaren paper hanpatua egingo zuen aktore bat paratu genuen, eta handik aurrera, Borges ez zen jada bakarrik iritzi publikoaren aurrean baizik bizi ez zen terrorista famatu eta beldurgarri bat. Mamua izateari utzi eta errealitate fisikoa hartu zuen. Terroristen militanteen begien aurrean ere izugarrizko heroi agertu zen. Pentsa, nahi zuenean, inpunitate osoz, nahi zuen tokian agertzen zen elementu bat, nahi beste bitarteko erabiltzen zuena, nahi zuena egitea bazuena... Esan beharrik ez dago geuk egiten genituela gero Borgesen izenean erreibindikatzen ziren ekintzak. Geu ginen Borgesen azpiegitura, laguntza logistikoa eta militantzia. Borges fisikoa bera hau da, aktorea, benetan, haragizko, agertzea behar-beharrezkoa zenean baizik ez genuen erabiltzen, eta gure erabateko babesa zuen... Hori horrela, nork harrapatuko zuen, bada? Borges, bere jendearen begietara, heroia zen guztiahalduna zelako, Robin Hood bezala. Egiazko militanteen gainerako taldeek ez zioten aurrea hartzen ahal, urrutitik ere, ez atentatu-zenbatekoan, ez eraginkortasunean... Denbora aurrera ahala, terroristen egiazko militantziak begirune itsu eta erabateko mendekotasuna zion. Borges guztiz ezinbesteko bihurtu zen gure egitekoetan, gure jardun-moduetan. Beraz, Borges fikzioa da eta, alde horretatik, ez da existitzen, baina fikzio ezin eraginkorragoa da, gizartearen norabideak markatzeko tresna izugarria eta, beste alde horretatik, guztiz erreala da. Borges terrorista birtual bat da. Ulertzen duzu orain?\nTipoa gu, gu, gu... guka ari zen etengabe. Hurrengo galdera berez etorri zitzaidan: Baina, nortzuk zarete zuek? Eta bakea? Zer gertatzen da bakearekin? Ez al dezakezue ordaindu beharreko odol-zerga arindu? Zenbat gehiago hil beharko dituzue?\nTaigherrek espresio flematikoa hartu zuen.\nGu nor garen erantzutea ez da erraza... Oraindik ez baduzu ulertu gu nor garen, ez dakit honezkero, nik edozein azalpen emanik ere, ulertuko zenuen. Bakeaz eta odolaz diozunaz, zer nahi duzu erantzutea? Populuak odolaren hizkuntza baizik ez du ulertzen. Odol-zerga, zuk esaten duzun bezala, ahalik eta txikien izan dadin ahalegintzen gara, sinets dezakezu... Baina ordaindu beharreko kostuak hor daude. Harrisonek ere azaldu dizu: dagoena da sekula amaitzen ez den gerra. Gerran gaude. Beti egon gara gerran, orain ere gerran gaude, eta aurrerakoan ere gerran izango gara.\nBaina nor zarete zuek? galdetu nuen ostera.\nTaigherrek irribarre sardonikoa eskaini zidan.\nGizartea gero eta esklerotizatuago dagoen organismo bat bezalakoa da. Nahiago baduzu, globalizatuagoa, batzuei esatea gustatzen zaien bezala esateagatik. Behiala izan zen denbora bat, zeinean ehun malguak baitzituen, gorputz zalu eta bizkorra baitzen. Baina mendeak eta mendeak geroago, esklerosiak gero eta joago dago, eta jada ia dena zurrun eta elkor da... Esklerosiak, gorputz batean, mugimenduak eragozten ditu, gero eta gehiago. Esklerosiak jotakoa gero eta gutxiago mugitzen da, gero eta mugatuagoak dauzka aukerak, gero eta ahalegin handiagoa egin behar du mugimendu txiki bat baizik ez bada ere egiteko. Hori horrela, zuhur jokatu behar du, ongi aukeratu behar du zer mugimendu egingo duen, indarra alferrik ez galtzeko, lehentasun batzuk finkatu behar ditu... Bada, esan dezagun gu lehentasun horiek finkatzen ditugunak garela une batez pentsakor gelditu zen. Begira, dagoeneko ulertu behar zenuenez, niri, liburu honetan, maila poetikoa dagokit. Jende arruntak mespretxatzen du poesia, ulertu ezinik errealitatearen maila poetikoa dela benetan interesgarria den bakarra... Eta ez, gainera, interesgarri alderdi metafisiko batetik, guztiz alderdi ukigarri eta material batetik baizik. Traidore eta heroiaren tradizio literarioa burlatu nahi izan duzue, ezta? Beraz, tradizio literario hori ezagutzen duzue. Tradizio horren parte diren Yeats-en bertso batzuk gogoraraziko dizkizut, badaezpada: «Horrela, Urte Platonikoak / berria eta justua daramatza, eta okerra / eta berriz antzinakoa ekarri / Gizon guztiek dantza egiten dute / gong baten zarata basatiaren erritmoan». Urte Platonikoak, denborak alegia, dena darama berarekin: on den guztia bezala, txar den guztia ere. Ongia eta gaizkia etengabe errepikatzen dira. Eta gizakiak, gizateriak, pertsonak, bizi beharra dauka, dantza egitea baino ez dauka. Gong basati baten erritmoan. Poetikoki eta zehatz esateko, gu gara gong hori jotzen dugunok.\nHiltzaileak, horixe da zaretenak, hiltzaileak! Jainkouste ustelak! oldartu nintzaion.\nTaigherrek erdeinuz egin zidan so.\nArrunkeriak! Gu gara non, noiz eta zenbat hil behar diren erabakitzen dugunak, hau da, gerra honetan ordena pixka bat jartzen dugunak. Imajina dezakezu zer izan litekeen batere kontrolik gabeko gerrarik? Batzuetan, ez ahaztu, beharrezkoa izaten da batzuk hiltzea beste batzuk bizi ahal izan daitezen. Guk nork hil behar duen eta aberastasuna nola partituko den erabakitzen dugu. Garai batean gizonak libre zelako ilusioa eduki zuen; bai, uste zuen libre zuela harat-honat ibiltzea, nahi zuen tokian nahi zuen asmo, obra, lan, martxan jartzeko eskubidea zuela amestu zuen; amestu zuen pertsona guztiak berdinak zirela eta «demokrazia» deitzen zuten sistema berdinzale baten bidez goberna zezakeela bere patua. Demokrazia kontzeptua betitik izan da ustela, Leninek, beste ero horrek, argi ikusten jakin zuen: egiazko demokrazia ez da «pertsona bat, boto bat», «pertsona bat, dolar bat» baizik. Demokrazia, behialako urrezko gezur polit eta historiko hori, orain kartoizko maskara bat baizik ez da, belusezko teloi bat, errealitate gordinenak ezkutatzen dituen gortina loreduna, kolore biziko ataria... Hain justu, teloiak ezkutatzen duen atzealde horretan hasten da egiazko bizitza, maila guztietan interesgarria den bizitza. Ministro bat, jende arruntaren aurrean boterearen haragiztatzea dena, oso gauza gutxi baizik ez da, zinez... diskotekako atezaina bezalakoa da, sarrera ordaindu ez duenari pasatzen uzten ez diona. Hori baizik ez...\nTiro-hots bat entzun zen, ondoko gelan (agian irakurleak pentsatuko du, une honetan, baina ez al zeuden noriako kabinaren edo gelaxkaren barruan? Bai, hala zen, baina noria honetako gelaxkak bikoitzak ziren). Taigherrek ez zuen zirkinik egin horregatik.\n...hori baizik ez, hain gutxi non edozein unetan akaba baitaiteke ministro bat inolako eragozpenik gabe, are eta gutxiago tradizio literario gotor baten mehatxupean zegoen Ministro hau. Berlusgoñi saiatu da, bai, gu engainatzen, baina bere ariketa intelektual eta gogo jardun guztiak alferrekoak izan dira, oraintxe baieztatuko duzunez.\nEta hau esanda aldameneko gelara pasarazi ninduen.\nHarry Harrison han zetzan, zerraldo, tiro bat kopeta erdian zuela, nondik odol-hari bat isurtzen baitzen. Akabo manikura, UVA izpiak eta prestaturiko diskurtsoak oro.\nIkusten? Ministro bat ez da ezer. Eta ni neu, demokraziaz bestaldeko lehen ataria baizik ez naiz. Atari gehiago dago nire gainetik. Baina, imajina zenezakeen bezala, zuk ez dituzu goragoko atari horiek ikusiko. Ez da komenigarria. Ezin da. Edonor ezin daiteke hain gora iritsi prezioa ordaindu gabe; Jainkoaren argiak itsutu egiten ditu eliztar apal eta xumearen begiak. Oso-oso pertsona gutxi eta bakanek baizik ezin dute azken atea zeina gong-a gordetzen den gelakoa baita ireki eta beste aldean zer dagoen begiratu, gong-a jotzen ari denaren aurpegia ikusi. Zeren, nork eraman lezake azken ate horrek gordetzen duen ikusgarri izugarria, nork saihets lezake barne muinetarainoko izu-la borria atea ireki eta ikus baleza, ikus baleza...\nEsan zituen azken silabak biriketatik igotzen zitzaion arnas estrainio baten azken bafadekin hil zitzaizkion, ezpainetatik beruna bezala amilduko bailiran.\n...atea ireki eta ikus baleza inork ez duela gong-a jotzen!? Nork Gong-ak bere kabuz jotzen duela ikustea?\nKarkaila izugarriek koroatu zituzten gizontxo haren hitzak. Zoratuta zegoen, zoroa zen.\nZu, Roger Bazofias, zaren miserablearekin, nahikoa gora iritsi zara, berez zu bezalako batek harrapa zezakeen mailara baino askoz urrutiago iritsi zara... Orain prezioa ordaindu beharko duzu. Badakizu zein, ezta?\nJakin, jakin...oso merkea ez zela izango bai behintzat. Gauzak itsusi jartzen ari zitzaizkidan. Ezin nuen gehiago itxoin, gehiago jasan. Huraxe zen nire unea. Orduan edo inoiz ez. Praketako gerritik behera, ezpata bat bailitzan, gordeta neraman pioleta zorrotza bere zorro inprobisatutik atera nuen, agure zoro hari kaskezurraren erdian berea emateko asmoz.\nBaina kolpea eman nahi izan nuenerako, Taigherren atzetik P.P. Carbayoren irudia agertu zen, granada-jaurtigailu bat eskuan zuela, niri apuntea egiten. Pioleta eskuetatik kendu zidan.\nOrduan agureak, berriz fartsa honetako errege, garaipen-irri zoroak, basatiak, bota zituen. Erori zara, Mendizale! Gurea zara, Pioletadun Hiltzaile! Engainatuko gintuzula uste al zenuen? Errepasa itzazu zure ohar literarioak! Nori emango genion Pioletadun Hiltzailea atzemateko ardura, Pioletadun Hiltzaileari ez bazen? Literatura suspenditu duzu! Gogora ezazu: hiltzeko baldintza sine qua non paperaren bidezko gaztigua jasotzea da! Nork jaso zuen, bada, horrelakorik Ministroari abisu ematera abiatu zenean?\nTira, hori egia zen.\nEderki geundeke Agentzia Dermoestetikoko hirugarren mailako agente bati nahi zuen jende guztia, eta gorrotoak, edo apetak eman diola beste inolako arrazoirik ez dela tarteko, hiltzen utziko bagenio. Ederki geundeke arma bat duen edonork gorroto dituen guztiak hiltzeko baimena baleuka. Arrazoi bat eduki dugu, ordea, honaino iristen uzteko; egiten utzi baldin badizugu, honaino iristen utzi baldin badizugu, orain Harry Harrisonen heriotzaren errudun agerraraziko zaitugulako da, bere gorpuaren ondoan agertuko baita zurea, Harrison hil duen pistola eskuan duzula. Iritzi publikoak azalpenak eskatuko ditu, eta geuk eman egingo dizkiegu: zu zinela Borges esango diegu. Ikusten? Ez al da irrigarria? Ez al da maisu-jokaldia? Zu honaino nahastu zara Borges benetan nor zen jakitearren, eta azkenean lortu duzu nahi zenuena: jakitera iritsi zara, jakin ahal izan duzu... Borges zu zeu zarela! Ez al da irrigarria?\nPiztia baten eztarritik atereak ere izugarriak liratekeen algarak egin zituen. Carbayok ere irri egiten zuen, granada-jaurtigailuaren kargu deskuidatu gabe.\nEta, oraintsu arte Borgesen papera egin duen aktoreagatik ez kezkatu. Gehiegi daki, baina badugu zerbait pentsatua berarentzat ere. Laster frogatuko da bera dela Mendizalea, Pioletadun Hiltzailea, eta gizarteak lasaitu ederra hartuko du, bi arrazoirengatik: Mendizalearen mehatxua desagertu delako eta Borges terrorista izugarria hil dugulako. Demokraziaren eta sistemaren berebiziko garaipena izango da. Borges-aktorea benetan ikusi dutenaz bezainbatean, ez dugu kezkarik. Oso gutxi izan dira, eta ezin izango dute beren susmoa gizarteratu, ez eta susmoa froga bihurtzen bazaie ere, ezin izango dute dakitena azaldu, ez daukatelako non, eta, desesperaturen batek beren hitzak jendarteratu nahi balitu ere, inork ez lioke sinetsiko; izan ere, sinesgarritasun guztia galdu dute. Beraz, Bazofias, zure bidea hemen bukatzen da.\nBi metro baizik ez zeuden ni eta P.P. Carbayok eskuan zuen granada-jaurtigailuaren artean. Nireak egin du, pentsatu nuen.\nEzkerreko ukabila burutik gora altxatu nuen, itxirik, eta kasurako nekien eresi epiko bakarraren lehen notak kantatzen hasi nintzen.


Tubacex Taylorrek bi langile kaleratu dituela salatu dute, sei eguneko grebaren atarian - - Alea.eus\nTxabi Alvarado 2018-07-17 12:04\nIaz eginiko mobilizazio baten irudia. / Aiaraldea\nBi langile kaleratu ditu Tubacex Taylor enpresaren zuzendaritzak. Hala salatu du ELAk hedabideei bidalitako ohar batean. Sindikatuak adierazi du kaleratze horiek "askatasun sindikalaren urraketa argia" direla eta agerian uzten dutela "Tubacexen jarrera diktatoriala".\nLangileen ordezkariek azaldu dutenez, greba deialdia jaso bezain laster kaleratu dituzte langileak. Uztailaren 19, 20, 26, 27, 30 eta 31n dute greba egiteko asmoa Artziniegako lantegian, enpleguaren eta lan-hitzarmenaren alde. ELA sindikatuak salatu du beharginak 2014. urtetik daudela soldata izoztuarekin eta lan hitzarmenik gabe, "zuzendaritzak bi aldiz erretiratu duelako adostutako akordioa". "Hori oso larria da, agerian uzten duelako zuzendaritzaren eta Tubacex taldearen fidagarritasun eza".\nIaz Enplegua Erregulatzeko Alde Baterako Espedientea jarri zuen abian zuzendaritzak, eta mobilizazioak egin zituzten orduan langileek.\nBien bitartean, ELAren arabera, zuzendaritza "atzerriko lantegietan inbertitzen" aritu zen, "deslokalizazioarako oinarri argi batzuk finkatzen eta horrela Artziniegako langileei xantaia eginez". Orduz geroztik, zuzendaritzak "alde bakarreko erabakiak" hartu dituela salatu du sindikatuak, "benetako negoziazio bat ukatuz". Gauzak hala, "egiazko negoziazio mahai bat" osatzea eskatu dio sindikatuak zuzendaritzari, 2016an adostu zuten lan-hitzarmena sinatzearekin batera.\nHori exijitzeko elkarretaratzea egingo dute uztailaren 19an -osteguna, lehen greba eguna- Tubacexek Laudion duen lantegiaren aurrean, 13:00retatik 15:00etara. Ostiralean, aldiz, Eusko Jaurlaritzaren aurrean egingo dute protesta, 11:00etatik 12:30era. "Industria departamentuarekin bilera bat eskatuko dugu, Tubacex Taylorreko langileen egoera larria azaltzeko".


Bilboko Euskalduna zubia oinezkoentzat zabalduko dute berriro | Herriak eta hiriak | EITB\nBilboko Euskalduna zubia larunbat honetan zabalduko dute berriro oinezkoentzat\nKonpontzeko lanak oraindik ez dituzte amaitu, eta urtarrilaren amaierara arte izango dira. Bizkaiko Aldundiak azaldu duenez, “azken erremateak” falta dira.\nEuskalduna zubia oinezkoentzako berriz zabalduko dute larunbat honetan. Artxiboko irudia: EiTB\nBilboko Euskalduna zubia larunbat honetan zabalduko dute berriro oinezkoentzat eta txirrindularientzat, nahiz eta konpontzeko lanak urtarrilaren bukaerara arte luzatuko diren, Bizkaiko Aldundiak jakitera eman duenez.\nBilboko Euskalduna zubia konpontzeko lanak “oso aurreraturik daude dagoeneko”, foru erakundearen arabera. Hori dela eta, larunbat honetan irekiko dute oinezkoentzat eta txirrindularientzat. Ekainetik dago itxita, azpiegituraren sabaiko plaketa bat mugitu ondoren.\nKonponketa nagusia urtarrilaren bukaeran amaituko dute guztiz. Estalkiaren gabezia estetikoak eta sartzeko arrapala konpondu dituzte, eta arrapalako hormaren zimenduak hobetu dituzte.\nAldundiaren esanetan, “azken erremateak” falta dira: hegaleko inposta berriro jarri, markesina guztiz itxi eta zola margotzea. Urtarrilaren 8an jarraituko dute lanean, bukatu arte, baina libre utziko dute Eguberrietan.\nLanei berriro ekiten dietenean, pasabidearen erdia bakarrik itxiko dute, azpiegitura zabalik izateko.


maiatza 2019 - Page 3 of 4 - Zientzia Kaiera\nastrofisika bioteknologia fisika informatika kimika neurozientzia\nUxue Razkin Fisika Donostia International Physics zentroko bi adituk -Maia Garcia-Vergniory eta Fernando de Juan ikertzaileak- material topologiko kiral berri bat aurkitu dute, Berriak jakinarazi digunez. Aurkikuntza esanguratsua da: materiala aluminiozko eta plastikozko kristala da. Adituen arabera, ordenagailu kuantikoen garapenerako […]\nGrabitate kuantikoa ulertzeko argiaren abiadurak zer esan anhi duen eta masaren jatorria zein den ulertu behar da. Daniel Fernándezen The road to quantum gravity (3): The speed of light and the origin of mass Imajinatu zirujauak ebakuntza egin bitartean pazienteari […]\nFourierren Analisia edo Analisi Harmonikoa analisi matematikoko arlo bat da. Beroaren ekuazioa ebaztean planteatutako serie eta integralak dira Joseph Louis Fourier matematikariaren analisi honen abiapuntua. XX. mendearen erdialdean asko garatu zen arloa da eta, ondorioz, gaur egun oso esparru zabala […]\nastrofisika fisika ZTF-FCT 50. urteurrena\nJuanma Gallego Zenbakiekin aritzeko eta, oro har, eragiketa matematikoak egiteko zailtasunak dituzte diskalkulia izeneko asaldura dutenek. Populazioaren % 3-6 ingururi eragiten dion arazo hau goiz hautematea funtsezkoa izan daiteke gaia modu egokian landu ahal izateko. “Letretakoa naiz” edo “zientzietakoa naiz&rdquo […]\nDibulgazioa, Ikasleen begietatik\nKoldo Herrero Arma kimikoak hitz-segida entzuteak beldurra ematen digu. Adibidez, Siriako gerran bonbak botatzen dituztenean, normala iruditzen zaigu gerran daudelako; baina arma kimikoak erabiltzen dituztenean, eskuak burura eramaten ditugu denok. Nor ausartuko da horrelako basakeria egitera? Azken urteetan telebistan ikusi […]\nemakumeak zientzian genetika ingurumena matematika paleontologia psikologia\nUxue Razkin Psikologia Aurrekoan Josu Lopez Gazpiok kontatu zigun gure bikotekidearen adimena gehiegi balioesteko joera dugula eta txakurrekin berdina egiten omen dugu, hau da, objektiboki dena baino handiagoa dela pentsatzen dugu. Hori argitzeko asmoz, Stephen Lea eta Britta Osthaus ikertzaileek […]\nbiologia fisika matematika\nBuxadurazko arnas gaixotasun kronikoaren eboluzioa zein izan daitekeen zehazteko zailtasunak izan ditzakete urgentzietako taldeek. Horretan laguntzeko app baten garapenean dabiltza, BCAMen laguntzarekin. An app to predict short-term evolution of patients with flare-ups of chronic obstructive pulmonary disease Bada liztor bat […]\nAna Galarraga / Elhuyar Zientzia Nola iristen da euskal filologiako ikasle bat garuneko patologia jakin batzuk ikertzera? Hainbat bide egon daitezke; Marie Pourquié Bidegainek berea egin du, eta diziplinartekotasuna eta elkarlana zein beharrezkoak eta emankorrak diren erakutsi du. Hain zuzen […]


Baja eman SMS serbitzua - Noe\nSMS alta eman\nHome/Baja eman SMS serbitzua\nBaja eman SMS serbitzuaadmin2019-03-14T07:17:44+00:00\nBaja eman SMS zerbitzuan\nBabes Zibiletik Aragon ibaiaren uholde-arrisku kasuetan bidalitako SMS oharretan baja emateko prozesua\nBaja emateko, sartu mugikorreko zenbakia eta ondoren jasoko duzun egiaztapen-kodea erabili baja egiaztatzeko.\nTELEFONO ZENBAKIA* (9 digitu)\nOharra: (*) batekin markatutako eremuak derrigorrezkoak dira.\nBaliteke egiaztapen-kodea jaso arte minutu batzuk pasatzea, mesedez izan pazientzia.\nEragiketa arrakastaz burutu da.\nErrorea gertatu da, saiatu berriz.\nDatu pertsonalak babestu eta eskubide digitalak bermatzeari buruzko abenduaren 5eko 3/2018 Lege Organikoa betez, 2016/679 ERREGELAMENDUA (EB) EUROPAKO PARLAMENTUARENA ETA 2016ko apirilaren 27ko BATZORDEARENA: jakinarazten zaizu emandako datu pertsonalak Zangozako Udalaren datu baseak osatzen dituzten fitxategietara gehituko direla, eta eskatutako prozedura administratiboaren tramitazioa kudeatzea dela helburua. Erabiltzaileak datu horiek eskuratu, aldatu, baliogabetu edo horien kontra egiteko eskubidea izanen du edozein unetan.\nZure mugikorrera bidalitako kodea eragiketa honetan alta emateko baino ezingo da erabili.\nNoe, larrialdi eta alerten kudeatzailea Aragon ibaiak gainezka egiteko arriskuen aurrean.\n© Copyright | Diseinua Tesicnor S.L.


Brochure presentación Soluciones Kr...\nby Lucy Lorena Roque...\n2014 OCB Pine Tree State ~ Small Po...\nBurua Dantzan1. Lehenengo eta behin lauki bat egin eta barruan 4x4-ko laukiak egin eta txuriz eta beltzaz margotu txandaka.2. Ondoren ,diagonalean doblatu erditik.3. Gero ,gelditu zaigun triangelua erditik doblatu. 2.\n4. Gelditzen den trianguloaren iskin bat erdiko. 3.\n5. Iskinera eraman eta errepikatu beste iskinarekin.6. Ateratzen den laukia erditik doblatu.7. Errepikatu aurreko eragiketa.8. Azkenik ,diagonaletik moztu. 4.\nGRANADAKO ALHAMBRA ETA BERE MATEMATIKA 5.\nBazen leku guztietan agintzen zuengizon aberats bat mundu osoan zeharbidaiatzen zuena, gauza bat eta besteaaginduz. Den-denak nazkaturik zeuden bereagindupean. Txiki-txikitatik berak nahi zuenaegiten uzten ziotenez, zahartu zenean erehala jarraitzen zuen; eta mundu guztia beremenpe zuen. Berari gustatzen zitzaionagustatu behar zitzaion mundu osoari etaberak nahi bezalakoa bazen mundua, halaizango zen mundu perfektua. Bere ideiak zoro-zoroak zirenbatzuetan eta triste baino tristeagoakbestetan . Gizon hau Ingalaterran jaio zenez,bertan hasi zen agintzen lehenengoz. Leheniketa behin, ingeles guztiak gorriz janztekoeskatu zuen, beraien objektu eta zituztengauza guztiekin batera. Hura bai zelatamalgarria : denak itsu geratu ziren gorrikolorearen intentsitate handiegiarengatik.Dena zegoen gorria: zelaiak,ura, pertsonak…Asko eta asko tomateak bezalako elikagaigorriak bakarrik jateagatik hil ziren eta gizaodola edateagatik erotu. Egoera hau ikusita,gizona nazkatu eta Ingalaterra erdi hutsikutzita , beste lurralde batera joatea erabakizuen: Frantziara. 6.\nIngalaterran hainbeste gorri ikusita,Frantzian zerbait alai eta biziagoa agintzeaerabaki zuen. Egunero hainbeste gustatzenzitzaizkion inauteriak nahi zituen. Biztanleakzeharo poztu ziren, ez zuten lanik eginbeharko, ezta ezerren ardurarik izan ere.Kale guztiak koloretako apaingarriz betezituzten eta leku guztiak musikaz bete.Denak inoiz baino alaiago sentitzen ziren.Baina hilabete igarotakoan, ez zegoen ezkolorerik, ez musikarik eta ez ezer Frantziaosoan. Denek lanera itzuli nahi zuten inauteriluze haien ondoren, egunero berdinarekinaspertu egiten baitziren. Gizon hau berrizere nazkatu, eta herrialde osoa goibel etaalaitasunik gabe utzirik, Frantzia utzi zuen. Han gertu ikusi zuen herrialde batekatentzioa deitu zion, inoiz ez baitzuen ikusihalako lekurik. Euskal Herria zen. Izugarrigustuko zituen hango mendiak, hondartzak,paisaia ederrak eta batez ere, janaria. Hanizugarri gustura zegoela, oraindik agintzekoinongo asmorik gabe, liburu bat irakurtzen arizela, gertu zegoen hiri batek bera bezalakoagintzaile aberats bat zegoela han gertukoAndaluziako Granada hiriko tontor batekoizugarrizko jauregian bizi zena. Bi aldizpentsatu gabe, zuzenean joan zen hara. 7.\nEz zuen nahi inondik ere bera bezalakoagintzaile bat egoterik han inguruan, beraz,hura hiltzeko asmoz joan zen. Asko kostazitzaion berari laguntzeko laguntzaileaklortzea, Granadako biztanle guztiakbeldurturik baitzeuden, baina azkenean lortuzituen eta lortu zuten agintzaile aberats hurahiltzea inork ezeren susmorik ere eduki gabe.Orduan, jauregi hartan naturarekin zerikusiazuten gauzak besterik jartzea gustatukolitzaiokeela pentsatu zuen eta hori egitekoagindu zien denei. Asko gustatzen zitzaiondena: zuhaitzak, belarra non-nahi… Baina egun batean zera galdetu zionbere buruari: zergatik ez zutenmatematikarekin zerikusia zuten gauzekindekoratuko? Halaxe agindu zien denei. Inoizbaino lan handiagoa kostatu zitzaien, bainagizon hura izugarri pozik geratu zen. Denazen matematikoa: dituen mosaiko guztiakdenak perfektuak, neurriz neurri eginak etaikusgarriak hiritarren sinesmenak bertanislatzen direlarik, Allah-ren eskultura etamarrazkiak debekatzen dituzteneangeometria erabili zutelako sinismenaazaltzeko, arku perfektuak beraien dekoraziomatematikoekin, paretetako dekorazio arrarobaina matematikoak… Erabat eraikizutenerako, hil egin zen gizon hura, Alhambroizenekoa, hain zuzen ere. Denak izugarri 8.\npoztu zuten; izan ere askatasuna izangozuten nahi zituzten kolore eta apaingarriakerabiliz. Baina ondoren konturatu ziren zer-nolako altxorra sortu zuten konturatu ereegin gabe gaztelu hartan. Horregatik,Alhambra izenez deitu zuten, eta betirakoutzi zuten hor. Gaur egun, zorionez oraindikGranadan jarraitzen du eta jende askokbisitatzen du nola sortu zen jakin gabe.Espero dezagun oraindik ere bertan irauteamendetan eta mendetan zehar, altxor handiabaita eta sekretu asko gordetzen baititu… Recommended\nBrochure presentación Soluciones Kreativas\nLucy Lorena Roquel Monroy\n2014 OCB Pine Tree State ~ Small Poster Vertical\nMihyun L. Orbanes


Animaliak eta gu - - uztarria.eus\nNerea Azkoitia (Oinatz Elkarte Animalistaren izenean) 2014-10-09 12:36\nIzarraizko ahuntzekin gertatutako krudelkeriaren aurrean, Oinatz Elkarte Animalistak idatzi honen bidez, animaliak akabatzeko erabakia erabat errefusatzen du. Aski dela deritzogu, gizonek sortutako liskarrak modu horretan amaitzea.\nXXI. mendean gaude, inguruarekiko ikuspuntua aldatzen doa (herri erakundeak aldaketa bultzatu nahian dabiltza) eta ez da inoiz ahaztu behar animaliak ere inguruaren parte direla, zuhaitzak landareak, errekak eta ibaiak diren hein berean.\nHori dela eta, gizarte guztiari dei egiten diogu eta, batik bat, herri erakunde desberdinei (udalei, foru aldundiei eta abarri), animaliei buruz dituzten aurreiritziak azertu eta beraiekiko duten jarrera alda dezaten.\nMila bider entzun eta abestu duguna ongi adituz animaliekiko dugun tratua alda dezagun:\n"Gizonen lana jakintza dugu, ezagutuz aldatzea. Naturarekin bat izan eta harremanetan jartzea..."


Inazio Azkarragaurizar: "Hondakinen Mahaia eratuko dugu ordua delako konpromisoak hartzeko" - Arrasate - Goiena.eus\nInazio Azkarragaurizar: "Hondakinen Mahaia eratuko dugu ordua delako konpromisoak hartzeko"\nJokin Bereziartua Lizarazu 2013-09-03 15:36\nHondakinen problematikari irtenbide bat emateko Arrasateko Udal Gobernuak Hondakinen Mahaia eratuko du. 2011ko udal hauteskundeetan aurkeztu ziren alderdi politiko guztiak eta gaiarekin zerikusi zuzena duten eragileak deitu dituzte mahai horretara. Bihar egingo da lehen bilera, udaletxean. Inazio Azkarragaurizar alkateak udaletxean hartu gaitu Hondakinen Mahai horren nondik norakoak azaltzeko: "Iniziatiba hau hartu dugu pentsatzen dugulako arduraz jokatu behar dela. Ordua da konpromisoak hartzeko eta saiatu behar gara helburuetan adostasuna lortzen".\nHondakinen Mahaiaren lehen bilera bihar arratsaldean egingo da. Azken udal hauteskundeetara aurkeztu ziren alderdi politiko guztiak deitu ditu Bilduk eta Aralarrek osatzen duten Udal Gobernuak: EAJ, Alderdi sozialista, PP eta Ezker Anitza. Gaiarekin zerikusi zuzena duten eragile eta plataformak ere gonbidatu dituzte; horien artean, Stop Atez Ate, Arrasate Garbi, Ekologistak Martxan eta Arrasate Zero Zabor.\nJarraian duzue Udal Gobernuak Hondakinen Mahaia eratu izana azaltzeko bidalitako prentsa-oharra:\n"Udal gobernuak, sei alderdi politiko eta koalizioz gain, gaiarekin lotura zuzena duten lau eragile ere gonbidatu ditu, elkarrekin birziklapenean eta berrerabilpenean eragiteko aukera zabalduz. Irailaren 4an bilduko da lehendabizikoz hondakinen mahaia.\nHondakinen kudeaketarena mundu mailako arazo bihurtu da, bultzatu den gizarte ereduak hondakinak etengabe sortzera ohitu gaituelako. Erosi, kontsumitu eta bota; hemen horrelaxe funtzionatzen jarraitzen dugu oraindik ere, nahiz eta jakin badakigun hortik datorrela gaur egun dugun arazo larri bat: lehengai naturalak neurri barik ari gara xahutzen eta horren eraginak nabaritzen ari gara gure ingurumenean eta gure osasunean.\nArduraz jokatzen hasi beharrean gaude, ezinbestean eta ordezkari politikoei zein gai honekin lotura zuzena duten eragileei dagokigu iniziatiba hartzea. Izan ere, hondakinen arazoa ez da berria, ez da hiri hondakinen aferak piztutako gai bat; aurretik ere hondakinen inguruan hitz egin da eta aurrerago ere jarraituko dugu eztabaidatzen, arazoa konpontze aldera pausoak emanaz goazen heinean.\nGaur egun dugun kutsadura zelakoa den ikusi besterik ez dago, edo gaixotasun kopuruak zelan egin duen gora, orain arte egin diren ahaleginak nahikoa ez direla izan jakiteko. Udal gobernu honek argi du kutsatzea ezin dela inoren eskubide izan eta birziklatzea, berriz, ezinbestekoa dela gaur egun.\nPauso eraginkorrak eman beharrean gaude eta berrerabilpenean zein birziklapenean aurrerapauso garrantzitsuak eman ditzakegu; badira honez gero lorpen handiak egin dituzten herriak. Eskualde honetan bertan ditugu bi herri sekulako emaitzak lortu dituztenak: Antzuolan %82 birziklatzen dute eta Oñatin bide berean doaz, Arrasaten %35 soilik birziklatzen dugun bitartean.\nUdal gobernu honek horregatik hartu zuen iaz Atez Atekoaren aldeko erabakia, birziklapen tasa altuak bermatzen zituelako, hain zuzen. Gaur egun ere jarraitzen dugu pentsatzen bilketa sistema efektiboena dela beste arrazoi bategatik ere: jendearen kontzientzia modu praktikoan lantzeko modu bakarra da gaur egun.\n2014ko ekainean herri bakoitzak sortzen duen zabor kopurua (birziklatzen ez duena) neurtuko du Mankomunitateko Ingurumen zerbitzuak. Horren araberako ordainketa egin beharko dio herri bakoitzak Mankomunitateari (fiskalitate ekologikoa). Ez baita justua denek berdin ordaintzea herri batzuk beste batzuk baino zabor gutxiago sortzen dutenean edo gehiago birziklatzen dutenean. Zenbat eta zabor gutxiago sortu, gutxiago ordaindu.\nDena den, argi izan dezagun, bilketa sistemarena hondakinen arazoa konpontzeko landu behar den gaietako bat izango dela, beste askoren artean. Guk gutxiago sortu, berrerabili eta birziklatzearen alde egiten jarraituko dugu eta gogorarazi gura dugu azken bi urteotan zenbait pauso eman ditugula norabide horretan:\nAuzo-konposta guneak eta autokonpostaje kanpaina berriak.\nZakarrontzi selektiboak kalean.\nKontsumo arduratsuaren aldeko apustua: Azoka.\nElkartrukearen postua azokan.\nHerriko ospakizun ezberdinetako bazkari/afarietan hondakinak selektiboki biltzea.\nEkozenterraren aldeko apustua.\nArrasaten, gaur egun %35 birziklatzen dugu, baina aurrerapauso handiak egin ditzakegu denok hartzen baditugu benetako konpromisoak. Hondakinen mahaian denok arduraz jokatzen badugu:\n-Guztion artean helburu batzuk markatuko ditugu birziklatzeari eta berrerabilpenaren inguruan. Eta helburu horiei begira eztabaidatu eta adostuko dugu, besteak beste, Arrasaterako hiri hondakinen bilketa sistema bat.\nMahai honetara gonbidatu ditugu Arrasaten azken Udal hauteskundeetan aurkeztu ziren sei alderdi politikoak eta koalizioak (Bildu, Aralar, EAJ-PNV, PSE-EE, PP eta Ezker Anitza) eta gaiarekin lotura zuzena duten herriko lau eragileak (Zero Zabor, Arrasate Garbi, Stop al PaP eta Ekologistak martxan).\nUdal Gobernuak iniziatiba hau abiatu du helburu batekin: aukera berri bat zabaltzea elkarrekin birziklapenean eta berrerabilpenean eragiteko. Irailaren 4an bilduko da lehendabizikoz hondakinen mahaia.\nAzpimarratu gura dugu hau ez dela alderdiak eta eragileak hondakinen gaiaren inguruan bilduko dituen lehen mahaia. 2012ko maiatzean ere landu zuten gaia, arlo ezberdinetako 40 ordezkarik baino gehiagok, Hondakinen Kontseiluan elkartuta. Gaiari borondatez eskaini zioten arreta eta denbora eskertu nahi diegu parte hartu zuten guztiei. Orain, pauso berri bat ematera goazen honetan, kontuan hartuko dugu beraiek egindako ekarpen garrantzitsua".


Juntagailuak – Aldiri Juntagailuak – Aldiri\n2011-04-19 aldiri 3 iruzkin\nEuskarazko itzulpen-akatsak bereziki mingarriak dira iragarkietan eta administrazioaren webguneetan, eta, tamalez, gehiegitan jazotzen dira. Hala ere, akats horiek ez dute, printzipioz, eragin legalik; ez dute ondorio juridikorik. Baina zer gertatzen da hirigintzako planak gaizki itzultzen direnean, Aldirin lehenago ere mahaigaineratu dugun bezala?\nHirigintza-planek, oro har, ez dute lege-izaerarik, baina bai araudi-izaera. Arau juridikoak dira, hortaz. Akatsik gertatzekotan, zeinek irabazten du, espainierak ala euskarak? “O”-k ala “eta”-k?\nGasteizko Alde Zaharraren Birgaitze Integraturako Plan Berezia / ALHAO, 2007-2-26 (handiago ikusteko, sakatu irudian)\nSailkatugabeak euskara, gasteiz, hirigintza\nPrevious Article← Erakusketak\nNext ArticleSinboloen eragin sotila →\nHori gertatzen da Nabarroaren baitan bizi ez garelakotz, zeren-eta Nabarroaren baitan biziko bagina testu juridiko oro bertoko hizkuntzaz pentsatu eta ekoitziko bailirateke.\nOrain, Baionan frantziarazko testuak ez du akatsikan ukanen. Orain, Bilbaon espainiarazko testuak ez du akatsikan ukanen. Baina, Nabarroako Euskal Estatuaren Lehen Errepublikaren baitan, bertoko hizkuntza ofiziala denez, testu konstituzional oro bertoko hizkuntzaz pentsatu eta ekoitzita daude. Orduan, ou-ak nahiz o-ak baino, eta-k irabazi du.\nNire iritzian, Aldiri aldizkari arkhitekturalak Nabarroako Euskal Estatuaren Lehen Errepublika ekoizten du, eta horregatikan, hor, Aldiri aldizkari arkhitekturalean, eta-k nahiz and-ak irabazi du. Zentzu kommuna da.\nPost Scriptum: gogoko izanen nuke Aldiri aldizkari arkhitekturalaren ale bat bertoko arkhitekturaren bulego kontsolidatu eta, era berean, konprometituenekin. Garaikidetzan ekoitzi den PADko eta NFEko nahiz EAEko arkhitektura sentiberenaren synthesis bat. Epea: 1990-2010 eta gaur egun. Oraingoa, fresko-freskoa.\nEsker aunitz, irakurle, zure arretarengatikan; agur.\nNabarroako Euskal Estatuaren Lehen Errepublikaren baitan, bertoko hizkuntza ofiziala denez, testu konstituzional oro bertoko hizkuntzaz pentsatu eta ekoitzita daude. >>> Nabarroako Euskal Estatuaren Lehen Errepublikaren baitan, bertoko hizkuntza ofiziala denez, testu konstituzional oro bertoko hizkuntzaz pentsatu eta ekoitzita dago. Ttaaak!\nEskerrik asko iradokizunagatik, Andoni. EHko arkitektura-lan garaikideak zabaltzen saiatzen ari gara, baina apurka-apurka, eta monografiaren gaiaren arabera. Zuk diozun sintesi horrek liburu oso bat argitaratzeko emango luke! Ondo segi.


«Alemaniaren birbateratzea»: berrikuspenen arteko aldeak - Wikipedia, entziklopedia askea.\n«Alemaniaren birbateratzea»: berrikuspenen arteko aldeak\nAlemaniaren birbateratzea (aldatu)\n21:14, 16 martxoa 2016ko berrikusketa\n22 bytes removed , Duela 4 urte\nclean up using AWB\n18:36, 4 apirila 2015ko berrikusketa (aldatu)\nEnzaiBot (eztabaida | ekarpenak)\nt (Robota: Birzuzenketak konpontzen)\n21:14, 16 martxoa 2016ko berrikusketa (aldatu) (desegin)\nAn13saBot (eztabaida | ekarpenak)\nt (clean up using AWB)\nIzan ere, []ko abuztuan, [[Hungaria]]k [[Austria]]rekiko mugan ezarritako baldintzak laxatu zituen, eta irailean 13.000 lagunek baino gehiagok utzi zuten Ekialdeko Alemania Hungariako mugak zeharkatuz. Ekialdeko erregimenaren aurkako manifestaldi jendetsuak 1989ko bukaera aldean hasi ziren. Oposizio zibil horren aurrean, [[Erich Honecker]] ekialdeko buruak dimisioa aurkeztu zuen [[urriaren 18]]an. Gobernuaren kabinetak [[azaroaren 7]]an dimititu zuen.\n[]ko [[azaroaren 9]]an, ekialdeko gobernu berriak hiritarrek bidaiatzeko zeuzkaten mugak arinduko zituelako zurrumurrua zabaldu zen. Hori zela eta, [[Berlingo harresia|Berlingo Harresiaren]] aurrean milaka lagun bildu ziren, eta zaindariek ateak ireki behar izan zituzten joan-etorria uzteko. Egoera horrek adoretuta, bi aldeetako alemaniarrek ekin zioten harresia eraitseari zenbait tokitan. Horiek horrela, ekialdeko erregimena eta bi alemanien batasuna heldu ziren azkenean. Kondairak dio []ko [[azaroaren 10]]eko goizean bertan —Berlingo Harresiko kontrolguneak ireki eta hamar ordu eskas pasatuta— hasi zirela [[Frankfurt am Main|Frankfurt]] eta [[Munich]]eko banku eta korporazioetako bulegoetan ekialdean gauzatu beharreko estrategiak taxutzen<ref name=aa>Danel Agirre, [http://www.berria.eus/paperekoa/2512/005/001/2014-11-02/alemaniako_200_enpresa_handienetatik_bat_ere_ez.htm «Alemaniako 200 enpresa handienetatik bat ere ez»], ''Berria'', 2014-11-02</ref>.\n[]eko [[martxoaren 18]]an, Ekialdeko Alemanian hauteskunde askeak egin ziren, herrialde komunista batean egiten ziren lehenak, estatuaren amaiera negoziatuko zuen gobernua osatzeko asmotan. [[Lothar de Maizière]] ministroburua zela, [[Mendebaldeko Alemania]], [[Erresuma Batua]], [[Frantzia]], [[Ameriketako Estatu Batuak|AEB]] eta [[Sobietar Errepublika Sozialisten Batasuna|Sobiet Batasunarekin]] negoziatu zen birbateratzea. Ekialdeko Alemaniak Mendebaldekoarekin bat egitean [[Ipar Atlantikoko Itunaren Erakundea|NATOn]] sartzekoa bazen ere, SESBk hitzartu zuen NATOren tropak ez zirela Ekialdeko Alemanian sartuko.\n===Alemania Ekialdea berritzea===\nEkialdean azken 25 urteetan pilatutako [[inbertsio]] publikoaren guztizkoa 1,3 bilioi eurokoa izan da. [[Hiri]]ak zaharberritu dira, autobideak eraiki, tren sarea zabaldu. Baina 1991tik 1997ra %60 inguru hazi ondoren, ekonomia azkar mantsotu da. Beste eskualdeetan baino [[funtzionario]] gehiago dago; sektore pribatua, berriz, heren bat txikiagoa da. Alemaniako ehun [[lantegi]] handienetako bakar batek ere ez du egoitza ekialdean. Langabeziak tinko jarraitzen du batez besteko nazionala bikoizten: %10,3koa zen []an. Errepublika Demokratiko izanikoa ere ez da inola ere homogeneoa. [[Leipzig]], [[Dresden]], [[Jena]] eta [[Erfurt]] hiriak Alemania batu izanaren arrakasta eredutzat erakutsi ohi dira. Beste hainbat eskualdek hamabost urte baino gehiago daramatzate motelduta.\n<ref name=aa>< /ref>.\nHorren ondorioz, ekialdea industriagabetu da, eta langabeziaren tasa %20ren inguruan mugitzen da. Birbateratzez geroztik, ekialdeko milaka langile migratu dira Mendebaldeko Alemaniara lan bila. Horrek populazio galera garrantzitsua eragin du ekialdean, batik bat prestakuntza handiko lanetarako.\n[]ean, oraindik nabarmena zen bi herrialde zirenen buruko barne produktu gordinaren arteko aldea: 9.400 euro, 22.000ren parean. []. urteko datu ofizialen arabera, txukuntze aldera egin dute zenbakiek: 24.300 eta 34.100. [[Per capita errenta]]ren zifrak are hobeak dira: 17.700 eurokoa da ekialdean, mendebaldekoaren %84koa. Batez beste eskualde merkeagoa izatearen efektua deskontatuta, Errepublika Demokratiko izanikoan dauden [[alemaniaren banaketa administratiboa|landerretako]] biztanleen erosteko ahalmena Errepublika Federala zeneko landerren %89koa da<ref name=aa>< /ref>.\n===Neonaziak Ekialdeko Alemanian===\nEkialdeko Alemania azken hamarkadan ezustean hartu duen fenomenoa izan da neonazioena. Neonaziak indar erakustaldiak egiten hasi dira, [[Mecklenburg]], [[Brandenburgon]] eta [[Saxonia]]n batez ere. [[NPD]] ultraeskuineko alderdiak, esaterako, bost eserleku ditu egun Mecklenburgeko parlamentuan (iparraldea). []ean, neo[[nazionalsozialismo|naziek]] etengabe eraso diete [[Siria]]tik eta beste herrialde batzuetatik iristen diren [[iheslari|errefuxiatuen]] aterpetxeei. Azken burutazioa Alemania osoan «terrorismo salafistaren» aurkako manifestazioak antolatzea izan da. []ko [[urriaren 26]]an, dozenaka zauritu eta atxilotu izan ziren [[Kolonia (argipena)|Koloniako]] martxa batean. [[Berlingo harresia|Berlingo Harresia]] erori zela 25 urte igaro dzrela ospatuko zen egunean ([]ean), ekialdeko ultraeskuineko taldeek iragarri zuten [[Reichsta]]en pareko zelaigunean bilduko zirela<ref name=aa>< /ref>.\n==Birbateratzeari buruzko iritzia==\nEkialdeko biztanleen %75ek uste dute prozesua oro har onuragarria izan dela, [[MDR]] telebistak []ko [[urri]]an zabaldutako datuen arabera. Teorian askoz zoriontsuago den mendebaldean, ordea, 25 urte hauen balantzea nabarmen ezkorragoa da: %48k ikusi dituzte onurak<ref name=aa>< /ref>.\nErrepublika Demokratikoan bizi izandakoek abantaila immaterialak balioesten dituzte gehien: [[askatasun]] pertsonala eta bidaiatzeko erraztasuna, batez ere. Atzean utzikotakoen artean beste bi sumatzen dituzte faltan. Bostetik laurentzat, [[hezkuntza]] sistema sozialista hobea zen, eta genero berdintasunean egindako aurrerabidea, onena<ref name=aa>< /ref>.\n== Ikus, gainera ==


Musikazuzenean agenda La Banda del Abuelo\nXake espazioa (Bilbi)\nArrasateko La banda del Abuelo taldea Bilboko Xake espazioak antolatzen duen kroketa rock ekimenaren barnean ariko da zuzenean, haien spagueti rocka zuzenean jotzen. Musika zuzenean, kroketak eta giro bikaina.\n"Rockanrola mailu bat da" izena darama La Banda del Abuelo taldea CD-liburu berria. Arrasaten sortutako hirukote hard-rockero bat da La banda del Abuelo. 15 urteko musika bidean, sei lan argitaratu ditzue, dozenaka kontzertu eskainiz.\nBilbo zaharra 17\nDesorden + Rat-zinger\nSala Mytho (Bolueta)\nUger + J.A.N + Potrotaino + …


Ignacio Arana arabarra, lehen europar surflaria? Ignacio Arana arabarra, lehen europar surflaria?\nHome Gizartea Kirolak Ignacio Arana arabarra, lehen europar surflaria?\nDuela denboratxo bat hitz egin genuen Ignacio Aranari buruz, Hawain Espainiako Erreinuaren euskal diplomatikoa izanikoa eta bertatik bueltan, surf ohol bi eta liburu bat (gaur egun balio historiko handikoa) ekarri zituen Euskadira, 1914ean, hau da, orain dela mende bat.\nEta berriz ere aipatzen dugu, honi buruz, Txekiako Olomouc Unibertsitatetik, Olo Surf History-k gazteleraz aipatzen duelako. Zentru hau, olatuetara igotzeko dauden era guztien historia ikertzera dedikatzen da: surf, bodyboard, bellyboard, bodysurfing eta beste batzuk.\nDaniel Esparzak eginiko lanean, txekiar Unibertsitateko irakasle eta zentruaren arduraduna, Aranatar Ignazio, lehendabiziz surfa Europara ekarritako lehen europarra izan daitekeela aipatzen da.\nArgi dago, gure protagonista Europan kirol hau praktikatzen lehena izana ezin dela frogatu . Baina Hawaiitik Gasteizera surf ohol bi eramatearen lana egin eta gero, arabar hiriburutik bizkaiko edo gipuzkoako edozein hondartzara eramatea erraza egingo zitzaiola pentsaraztera eramaten digu.\nDaniel Esparzak, Olo Surf Historyren lehen buletinean protagonistari buruzko ikerketa lan sakona eskeintzen du PDF formatuan. Protagonistaren bizitza, garai hartako surfa eta pertsona hau Europan kirol hau praktikatzen lehen izatea pentsaraztearen arrazoiak.\nModu sinplean, historia liluragarria.\nOlo Surf History – 2014/2/11 – Txekia\nLehen europar surflaria\nEuskal diplomatikoak, Hawaiiko egonalditik surf ohol birekin batera Gasteizera ekarritako surf liburuaren irudia\n“Ignacio de Arana Hawaiiko kontsulak Europan lehenengo surflaria izan zela dioen hipotesia hartuz. Hawaiiko Espainiatik bi surf taula eraman zituen eta 1914an historiako lehenengo liburua atera zuen. Txosten honek informazio gehiago biltzen du. Hipotesi horri uko egiteko asmoz Hawaiiko egonaldiari eta Espainiara itzuli zen. Bilaketa, batez ere, odol-iturrietan (Espainiatik, AEBetatik, Brasiletik eta Erresuma Batura) bideratu da, kontsulak izan ziren azken helmugak, 1918an hil aurretik, 38 urte zituela. Ikerketa lan honek Arana, kirola eta Hawaiiko gizartearekin duen harremanari buruz gehiago jakin behar da. Gainera, Europako surfaren historiarako data funtsezko bat zuzendu da: Espainiara itzultzea taula horiekin ez zen 1912an baizik, 1914an ”\nPrevious articleIsrael estatuko heroia den euskalduna\nNext articleNortzuk dira penintsulako euskaldunak? Historiak ematen dizkigun ikasgaiak (Perutik)


Jeru-Kristo sortzen da,\neta adoratzen dute artzainek\nS. Luc. 2.\nBazuen bortz milla, lauetan hogoi eta hemeretzi urthe zerua eta lurra kreatuak zirela Jesu-Kristo mundurat ethorri zenean. Sorthu izan zen Biryina Mariaganik Bethleem daritzon Judako hirian. Auguste enperadoreak nahi izan zuen yakin bere erresumako indarren berri, eta zenbatetaraino heltzen ziren haren azpiko guziak. Hortarakotzat bat bederak behar zuen ezarri bere izena nondik ere baitzuen bere ethorkia eta lekhu hartan berean.\nEnperadorearen manua ezagutzarat emana izan zen ordu beretik, Yosefek behatu zion aingeru batenari bezala; Mariak ere zenbat baitzen zeruko eta lurreko erregina, ekharri zion obedientzia gizon hilkhor baten nahiari. Bi espos saindu hek utzi zuten berehala Nazareth Galileako hiria, zeinetan baitzuten bere egoitza heltzekotzat Bethleemerat, eta ezarri zituzten bere izenak hiri hartan, handik eta Dabiten leinutik atheratzen zirelakotzat. Etzen gauza gutia Yosefen eta Mariarentzat lothzea lau egunen bideari. Etzen denbora gutiago behar hek ziren lekhutik Bethleemerat heltzekotzat. Yakintsun ziren biak obratzeko zen misterioaz. Bazakiten Jesu-Kristo, profeteen arabera, Bethleemen behar zela sorthu. Nekheak etzituen batere lotsatzen: eman zitzaizkon, gogo onez, bideari.\nUrrun da izan baitzuten hiri hartan begitarterik batere. Etzen arbuiorik baizen heientzat; hiri hartako ostalerek etzuten ikhusten Yosef eta Maria baitan kanpotik ageri zen pobrezia baizik: etzioten behatzen heien kondizioneari, ez eta Mariaren orduko estatuari. Yendeak osteka heldu ziren hiri hartarat bazter guzietarik. Hango etxe eta zokho guziak betheak ziren munduz. Maria eta Yosef lurraren gaineko bi presuna sainduen eta errespektagarrienak ezin ostatatu ziren Bethleemen, bere dirutan ere; yoan behar izan zuten hiriz kanpoan zen heia urratu batetarat.\nMin bide zen Jainkoaren amarentzat eta Yosefentzat ikhusteaz bere buruak halako lekhu humiligarri batean. Ordean humiltasuna irakhatsterat heldu zenak etzuen damurik batere, aitzitik atsegin zuen han izateaz. Biryina sainduak bazakien noiz, eta zer mugaz sorthuren zen Salbatzaillea. Iragan zuen gau guzia kontenplatzen Yosefekin, gozotasun eta allegrantzia handitan, konplitzerat zohan misterioa.\nMariak eman zuen mundurat, gauerdi gainerat, bere seme Jainkoa zaurthu gabe bere garbitasuna. Yarri zen ahuspez haren oinetan, eta adoratu zuen sorthu berria Jainkoak berak ezagut ahal zezakeien amudio, errespektu eta admirazionekin. Nolakoak etziren Yosefen humiltasunezko eta adorazionezko sentimenduak ikhusteaz Jainko haur egina, eta bera haren aita-ordetzat hautatua! Ordutik heia erromes hura bilhakatu zen munduko lekhurik ohoragarriena eta parabisuarekin iduririk gehien zuena.\nZenbat gogoeta salbagarri ez detzake eragin Jesusen sortze mirakuillozkoak! O! ene Salbatzaillea, ala laster abiatzen baitzare munduko urgulluari yazartzen! ala laster urmariarazten baiduzu gizonaren suphertasuna! Mundu guziaren kreatzaillea mundurat heldu da, eta lurrak zukeien lekhurik arbuiagarrienean sortzen da! Jainko bat zeinarentzat zeruak berak ez baidu deusere aski ederrik, eta bere tronua izar guziez gorago duena manyatera batean datza etzana! gauza guzien yabea, deus-ere gabe, guzien eskasean aurkhitzen da! Zer ikhusgarri espantigarri! Lurreko bas-abereek eta aireko hegaztinek badituzte bere egoitzak, eta ontasun guzien emailleak ezdu non pausa bere burua!\nNon da bada (zioen, bertze orduz, san Bernatek) non da sorthurik heldu den erregeren palazioa? Non da haren tronua? Non da haren kortea? Ihardets zakion: heia bat da sorthu den erregearen palazioa; lastoa da haren ohea; manyatera da haren tronua; Maria eta Yosef ditu bakharrik bere ingurutan. O! amudio ezin erranezkoa (san Augustin mintzo da): O! karitate, gizonaren izpirituaz gorago dena! Nori gogoraturen zitzaion egundainotik bere aitarekin batean loriaz gozatzen dena sorthuko zela emazte baten ganik!\nJesu-Kristo etzana izan zen manyatera Erroman da maiteki begiratua eta errespektatua Andre-dena Mariako eliza nausi ederrean: Salbatzaillearen gorphutz sakratuaren troxatzeko erabilli ziren oihalak erlekio preziatuegiak ziren hetaz ez yabetzekotzat. Enperadore batek beretu zituen, eta egin zion hetazko emaitza baliosa Louis Frantziako errege sainduari. Printze Jainkotiar hunek ezar-arazi zituen Parisko hirian, saindua daritzon kaperan.\nJesus sorthu zenekotzat, aingeru batek hedatu zuen berri handi hura ingurutan ziren artzainetarat. Aingeru hura iguzkia baino distiosagoa zen. Lilluratuak izan ziren artzainen begiak, eta lastuak hekin bihotzak; ordean izialdura eman zuen aingeruak berak deskantsatu zituen artzainak erraten ziotela: ez dezazuela izan beldurrik, ekhartzen darotzuet igurik ahal dezakezuen berririk zorionezkoena, bozkariorik handienak hedatu behar duena zuen bihotzetarat eta populu guzirat. Evangelizo vobis, etc. Bai, yakin zazue guziek, sorthu da Bethleemen zuen Salbatzaillea, zuen Yauna eta zuen Jainkoa; edirenen duzue heia erromes batean, troxetan emana. Artzainek etzituzten hain laster entzun hitz allegeragarri hek, non aingeru oste bat hasi baitzen kantatzen Jainko Yaunaren laudorioak ziotelarik: Yauna dela lorifikatua zeruan, eta bihotza garbi duena bizi bedi lurraren gainean bakean, Gloria in excelsis Deo, etc.\nArtzainak etziren herabe agertu graziaren alderat: elkhar sustaturik, eman ziren berehala bidean nahiz ikhusi, lehen-bai-lehen, entzun zituzten gauza miragarriak. Heldu ziren Bethleemerat gau-erditsuan; sarthu ziren heian, betheak zirelarik Yaunaren graziaren gantzudura gozoaz; eman ziren ahuspez haur sorthu berriaren oinetan; adoratu zuten bere Salbatzaillea eta bere Jainkoa bezala. Salutatu zituzten Biryina saindua eta san Yosef. Gero bihurtu ziren, bozkariorik handienean, bere arthaldetarat.\nO! zuek Salbatzaillea lehenbizirik adoratu izan duzuenak, ala handia baida zuen zoriona! Ordean zerk behar gaitu gibelatu zorion beretik? Deusek ere; ezen erran daite Jesu-Kristo, egun oroz, sortzen dela gure aldaretan; zergatik ez dugu beraz guk ere adoraturen artzainek agertu zuten lehia berarekin? Egia da, ez dugu ikhusten Jesus maitea artzainek bezala gorphutzeko begiz; ordean guk baino fede gutiago behar othe zuten sinhetstekotzat, estatu urrikalgarri hartan aurkhitu zuten haurra, zeru, lurren kreatzaillea zela, hekin Jainkoa, hekin guzia?


Hamalau positibo gehiago atzeman dituzte atzotik; 5 Elizondoko eremuan, bertze 5 Doneztebekoan, 3 Bortzirietan eta 1 Leitzako eremuan - Mendialdea - Erran.eus\nHamalau positibo gehiago atzeman dituzte atzotik; 5 Elizondoko eremuan, bertze 5 Doneztebekoan, 3 Bortzirietan eta 1 Leitzako eremuan\nTtipi-Ttapa 2020-09-16 12:00\nCovid-19an hamalau positibo gehiago atzeman azkeneko 24 orduetan. Horietatik bortz Malerreka eta Bertizaranan, 5 gehiago Elizondoko eremuan, hiru Bortzirietan eta bat Leitzako eremuan.\nPandemiaren hasieratik metatutako positiboak errepasatuz gero, 151 dira Elizondoko eremuan (Baztan+Urdazubi+Zugarramurdi) atzeman dituztenak, 157 Malerreka-Bertizaranan, 96 Bortzirietan eta 108 Leitzako eremuan (Arano+Areso+Goizueta+Leitza).\nNafarroa osoko datuei dagokionez, atzo 2.230 PCR proba egin zituzten eta horietatik 311k positibo eman zuten, %13,5\nNafarroako ospitaleetan 13 ospitaleratze berri izan ziren atzo, horietako bat ZIUn. Alabaina, atzo 90 urteko emakume bat hil zen COVID-19rengatik, eta, hartara, 548 dira hildakoak.\nAdin-tarteen araberako banaketari dagokionez, 15-29 urtekoen taldea eta 30-44 urtekoena dira kasu gehien dituztenak, bakoitza kasu guztien % 22arekin. Ondotik 15 urte arteko adingabeak eta 45-59 urte bitarteko taldea dago, bakoitza kasuen % 221arekin; 60-74 urte bitartekoak % 10, eta 75 urtetik gorakoak % 4. Kasu berrien batez bertzeko adina 36,2 urtekoa da. Generoari dagokionez, % 59 emakumeak dira eta % 41 gizonak.